《五言次韵和冲卿省直》
宋代·沈遘

省舍实褊迫，强分庭与轩。君看午热时，何异炊甑然。

内景虽屡清，外物苦益喧。浊河不足涤，当寻昆崙源。

顾身无羽翼，大叫不得前。却图须臾济，雪散和冰丸。

嗟我江湖人，胡为投此间。羡君富高兴，尚堪吟咏烦。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。